LV Eiropas Savienības Oficiālais Vēstnesis C 164/10

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 164/09)

Atbalsta numurs: XA 279/07

Dalībvalsts: Slovēnijas Republika

Reģions: Območje občine Luče

Atbalsta shēmas nosaukums vai individuālā atbalsta saņēmēja uzņēmuma nosaukums: Pomoči za ohranjanje in razvoj kmetijstva in podeželja v občini Luče za programsko obdobje 2007–2013

Juridiskais pamats: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Luče za programsko obdobje 2007–2013 (II. poglavje)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 10 000

2008: EUR 10 000

2009: EUR 10 000

2010: EUR 10 000

2011: EUR 10 000

2012: EUR 10 000

2013: EUR 10 000

Atbalsta maksimālā intensitāte:

1. Ieguldījumi lauksaimniecības uzņēmumos primārās ražošanas vajadzībām:

— Līdz 50 % no attaisnotajām izmaksām mazāk labvēlīgos apgabalos.

— Līdz 40 % no attaisnotajām izmaksām citos apgabalos.

— Līdz 60 % no attaisnotajām izmaksām mazāk labvēlīgos apgabalos un līdz 50 % no attaisnotajām izmaksām citos apgabalos, ja ieguldījumus veic jaunie lauksaimnieki piecu gadu laikā pēc lauku saimniecības nodibināšanas.

Atbalsta mērķis ir ieguldījumi lauku saimniecību objektu atjaunošanā un lauksaimnieciskajai ražošanai paredzēto iekārtu iegāde, ieguldījumi ilggadīgo kultūru audzēšanā, aramzemes uzlabošanā un ganību apsaimniekošanā.

2. Tradicionālo ainavu un ēku saglabāšana:

— Līdz 100 % no faktiskajām izmaksām — ar ražošanu nesaistītos objektos.

— Līdz 60 % no faktiskajām izmaksām lauku saimniecību ražošanas objektos vai līdz 75 % — mazāk labvēlīgos apgabalos, ja ieguldījums nav saistīts ar ražošanas jaudas palielināšanu saimniecībā.

— Papildu atbalstu drīkst piešķirt, lai segtu līdz 100 % no papildizmaksām, kas rodas, izmantojot tradicionālus materiālus ēku kultūrvēsturisko īpatnību saglabāšanai.

3. Lauku saimniecību ēku pārvietošana sabiedrības interesēs:

— Līdz 100 % no faktiskajām izmaksām, ja pārvietošana ietver tikai jau esošo ēku nojaukšanu, aizvākšanu un uzcelšanu no jauna.

— Ja pārvietošanas rezultātā lauksaimnieks iegūst modernāk iekārtotas telpas, lauksaimniekam jāiegulda vismaz 60 % no attiecīgo ēku vērtības palielinājuma pēc pārvietošanas vai 50 % — mazāk labvēlīgos apgabalos. Ja saņēmējs ir jaunais lauksaimnieks, viņa ieguldījumam ir jābūt attiecīgi vismaz 55 % vai 45 %.

— Ja ēku pārvietošana rada ražošanas jaudas pieaugumu, atbalsta saņēmēja ieguldījumam jābūt ne mazākam kā 60 % no izdevumiem, kas saistīti ar šo pieaugumu, vai ne mazākam kā 50 % mazāk labvēlīgos apgabalos. Ja saņēmējs ir jaunais lauksaimnieks, viņa ieguldījumam ir jābūt attiecīgi vismaz 55 % vai 45 %.

4. Atbalsts apdrošināšanas prēmiju maksājumiem:

— Pašvaldības atbalsts sedz starpību starp apdrošināšanas prēmiju līdzfinansējumu no valsts budžeta un summu, kas veido līdz 50 % no apdrošināšanas prēmiju attaisnotajām izmaksām par sējumu un augļu ražas apdrošināšanu un lauksaimniecības dzīvnieku apdrošināšanu pret slimībām.

5. Atbalsts zemes pārdalīšanai:

— Līdz 100 % no attaisnotajām juridiskajām un administratīvajām izmaksām.

6. Atbalsts kvalitatīvu lauksaimniecības produktu ražošanas veicināšanai:

— Līdz 100 % no faktiskajām izmaksām subsidētu pakalpojumu veidā bez tiešiem naudas maksājumiem ražotājiem.

7. Tehniskā atbalsta nodrošināšana:

— Līdz 100 % no izmaksām lauksaimnieku izglītībai un apmācībai, konsultāciju pakalpojumiem, forumu, konkursu, izstāžu un gadatirgu rīkošanai, publikācijām, katalogiem un tīmekļa vietnēm, un aizstāšanas pakalpojumu izmaksām. Atbalsts piešķirams subsidētu pakalpojumu veidā bez tiešiem naudas maksājumiem ražotājiem

Īstenošanas datums: 2007. gada oktobris (atbalsts netiks piešķirts pirms kopsavilkuma publicēšanas Eiropas Komisijas tīmekļa vietnē)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Atbalsts MVU

Atsauce uz Regulas (EK) Nr. 1857/2006 pantiem un attaisnotās izmaksas: Noteikumu projekta par atbalsta piešķiršanu lauksaimniecības, mežsaimniecības un lauku teritoriju saglabāšanai un attīstībai pašvaldībā plānošanas periodā no 2007. līdz 2013. gadam II nodaļā ir paredzēti pasākumi, kuri ir valsts atbalsts saskaņā ar šādiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

6. pants. Lauku saimniecību ēku pārvietošana sabiedrības interesēs;

12. pants. Atbalsts apdrošināšanas prēmiju maksājumiem;

13. pants. Atbalsts zemes pārdalīšanai;

14. pants. Atbalsts kvalitatīvu lauksaimniecības produktu ražošanas veicināšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Občina Luče Luče 106 SLO-3334 Luče

Tīmekļa vietne: http://www.uradni-list.si/1/ulonline.jsp?urlid=200787&dhid=91629

Cita informācija: Pasākums par apdrošināšanas prēmiju maksājumiem sējumu un augļu ražas apdrošināšanai attiecas uz šādiem nelabvēlīgiem klimatiskiem apstākļiem, ko var pielīdzināt dabas katastrofām: pavasara salna, krusa, zibens un zibens izraisīts ugunsgrēks, viesuļvētras un plūdi.

Pašvaldības noteikumi atbilst Regulas (EK) Nr. 1857/2006 prasībām par pasākumiem, kas jāveic pašvaldībām, un vispārējiem noteikumiem (pasākumiem pirms atbalsta piešķiršanas, pasākumiem atbalsta summēšanai, pārredzamībai un uzraudzībai)

Atbildīgas personas paraksts

Ciril ROSC

Župan

Atbalsta numurs: XA 284/07

Dalībvalsts: Slovēnijas Republika

Reģions: Območje občine Juršinci

Atbalsta shēmas nosaukums vai individuālā atbalsta saņēmēja uzņēmuma nosaukums: Dodeljevanje pomoči za ohranjanje in razvoj kmetijstva ter podeželja v občini Juršinci 2007–2013

Juridiskais pamats: Pravilnik o dodeljevanju državnih pomoči za ohranjanje in razvoj kmetijstva in podeželja v občini Juršinci

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 17 526

2008: EUR 21 000

2009: EUR 21 525

2010: EUR 22 063

2011: EUR 22 614

2012: EUR 23 180

2013: EUR 23 759

Atbalsta maksimālā intensitāte:

1. Ieguldījumi lauksaimniecības uzņēmumos primārās ražošanas vajadzībām:

— Līdz 50 % no attaisnotajām izmaksām mazāk labvēlīgos apgabalos.

— Līdz 40 % no attaisnotajām izmaksām citos apgabalos.

Atbalsta mērķis ir ieguldījumi lauku saimniecību objektu atjaunošanā un lauksaimnieciskajai ražošanai paredzēto iekārtu iegāde, ieguldījumi ilggadīgo kultūru audzēšanā, aramzemes uzlabošanā un ganību apsaimniekošanā.

2. Atbalsts apdrošināšanas prēmiju maksājumiem:

— Pašvaldības atbalsts sedz starpību starp apdrošināšanas prēmiju līdzfinansējumu no valsts budžeta un summu, kas veido līdz 50 % no apdrošināšanas prēmiju attaisnotajām izmaksām par sējumu un augļu ražas apdrošināšanu un lauksaimniecības dzīvnieku apdrošināšanu pret slimībām.

3. Atbalsts kvalitatīvu lauksaimniecības produktu ražošanas veicināšanai:

— Līdz 50 % no attaisnotajām izmaksām tirgus izpētei, produktu izstrādei un noformējumam, ietverot atbalstu, ko piešķir pieteikumu sagatavošanai saistībā ar cilmes vietas ģeogrāfiskās izcelsmes norāžu vai īpaša rakstura sertifikātu atzīšanu saskaņā ar attiecīgajām Kopienas regulām. Atbalsts piešķirams subsidētu pakalpojumu veidā bez tiešiem naudas maksājumiem ražotājiem.

4. Tehniskā atbalsta nodrošināšana:

— Līdz 50 % no izmaksām lauksaimnieku izglītībai un apmācībai, konsultāciju pakalpojumiem, aizvietošanas pakalpojumiem un forumu, konkursu, izstāžu un gadatirgu rīkošanai, kā arī publikācijām, katalogiem un tīmekļa vietnēm. Atbalsts piešķirams subsidētu pakalpojumu veidā bez tiešiem naudas maksājumiem ražotājiem

Īstenošanas datums: 2007. gada oktobris (Atbalsts netiks piešķirts pirms kopsavilkuma publicēšanas Eiropas Komisijas tīmekļa vietnē)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Atbalsts MVU

Atsauce uz Regulu (EK) Nr. 1857/2006 un attaisnotās izmaksas: Noteikumu projektā par valsts atbalsta piešķiršanu lauksaimniecības un lauku teritoriju saglabāšanai un attīstībai Juršinci pašvaldībā ir paredzēti pasākumi, kuri ir valsts atbalsts saskaņā ar turpmāk minētajiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

12. pants. Atbalsts apdrošināšanas prēmiju maksājumiem;

14. pants. Atbalsts kvalitatīvu lauksaimniecības produktu ražošanas veicināšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Občina Juršinci Juršinci 3b SLO-2256 Juršinci

Tīmekļa vietne: http://www.lex-localis.info/KatalogInformacij/VsebinaDokumenta.aspx?SectionID=02613e3a-6c6a-4753-af7b-1f6d10a21e25

Cita informācija: Pasākums par apdrošināšanas prēmiju maksājumiem sējumu un augļu ražas apdrošināšanai attiecas uz šādiem nelabvēlīgiem klimatiskiem apstākļiem, ko var pielīdzināt dabas katastrofām: pavasara salna, krusa, zibens un zibens izraisīts ugunsgrēks, viesuļvētras un plūdi.

Pašvaldības noteikumi atbilst Regulas (EK) Nr. 1857/2006 prasībām par pasākumiem, kas jāveic pašvaldībai, un vispārējiem noteikumiem (pasākumiem pirms atbalsta piešķiršanas, pasākumiem atbalsta summēšanai, pārredzamībai un uzraudzībai)

Atbildīgas personas paraksts

Drago SLAMERŠAK

Tajnik občine

Atbalsta numurs: XA 288/07

Dalībvalsts: Apvienotā Karaliste

Reģions: England

Atbalsta programmas nosaukums: Business Link

Juridiskais pamats: Section 11, Industrial Development Act 1982

Saskaņā ar atbalsta shēmu plānotie gada izdevumi: GBP 142 miljoni visās nozarēs, no kurām maksimālā paredzamā summa GBP 15 miljonu apmērā tiks izmantota ar lauksaimniecību saistītām darbībām

Atbalsta maksimālā intensitāte: Atbalsta intensitāte ir 100 %

Īstenošanas datums: Shēmas darbības sākums plānots 23.10.2007.

Atbalsta shēmas ilgums: Shēmas darbības laiks ir no 2007. gada 23. oktobra līdz 2014. gada 22. oktobrim. Pēdējais maksājums tiks veikts 2014. gada 22. oktobrī un pēdējās konsultācijas tiks sniegtas 2014. gada 22. oktobrī

Atbalsta mērķis: Sekundārais mērķis ir tehniskais atbalsts lauksaimniecības nozarei. Shēmas mērķis jo īpaši ir šāds:

Plašāk informēt par uzņēmējdarbībai pieejamo atbalstu.

Sagatavot un informēt uzņēmējdarbības aprindu pārstāvjus.

Veicināt auglīgas pārmaiņas.

Paplašināt uzņēmējdarbības atbalsta tirgu.

Atbalstu piešķir saskaņā ar Regulas (EK) Nr. 1857/2006 15. pantu. Attaisnotie izdevumi saskaņā ar 15. panta 3. punktu ietver visas izmaksas par lauksaimniekiem un laukstrādniekiem sniegto konsultāciju pakalpojumiem un apmācību programmu organizēšanu

Attiecīgās nozares: Atbalsts ietver visas lauksaimniecības (dzīvnieki un augi) ražošanas nozares. Atbalsts neietvers tiešus naudas maksājumus ražotājiem

Piešķīrējas iestādes nosaukums un adrese:

Department for Business, Enterprise and Regulatory Reform 1 Victoria Street London SW1H 0ET United Kingdom

Tīmekļa vietne: http://www.berr.gov.uk/files/file40920.doc

Informācija par šo atbalsta shēmu pieejama arī Apvienotās Karalistes centrālajā interneta sarakstā, kurā iekļautas valsts lauksaimniecības atbalsta shēmas, uz kurām attiecas izņēmuma noteikumi

www.defra.gov.uk/farm/policy/state-aid/setup/exist-exempt.htm

Klikšķiniet uz saites Business Link

Cita informācija: Shēma ir pieejama visām nozarēm, izņemot (patlaban) zivsaimniecības un akvakultūras nozari. Atbalstu uzņēmumiem, kas aktīvi nenodarbojas ar lauksaimniecību, izmaksās saskaņā ar Regulu (EK) Nr. 1998/2006 par de minimis atbalstu. Atbalsts tiks sniegts pakalpojumu veidā — ražotāji nesaņems tiešus naudas maksājumus. Atbalstu lauksaimniecības produktu pārstrādes un tirdzniecības uzņēmumiem izmaksās saskaņā ar Regulu (EK) Nr. 1998/2006 par de minimis atbalstu.

Parakstīts un datēts Vides, pārtikas un lauku lietu departamenta (kompetentā iestāde) vārdā

Duncan Kerr

Agricultural State Aid Team Leader

Defra

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Atbalsta numurs: XA 428/07

Dalībvalsts: Itālija

Atbalsta shēmas nosaukums vai individuālā atbalsta saņēmēja uzņēmuma nosaukums: Agevolazioni per il subentro in agricoltura, parte aiuti per il primo insediamento — ISMEA, Istituto di servizi per il mercato agricolo ed agroalimentare

Juridiskais pamats: Delibera del Consiglio di amministrazione per l'adeguamento degli interventi di cui al decreto legislativo 21 aprile 2000, n. 185, Titolo I, Capo III ai regolamenti (CE) n. 70/2001 e (CE) n. 1857/2006

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta ikgadējā kopsumma: Saskaņā ar atbalsta shēmu plānotie gada izdevumi ir aptuveni EUR 20 miljoni

Atbalsta maksimālā intensitāte: EUR 25 000, ko piešķir kā neatmaksājamu atbalstu uzņēmējdarbības uzsākšanai

Īstenošanas datums: Atbalsta shēma stājas spēkā no 2008. gada 18. februāra vai — jebkurā gadījumā — pēc tam, kad no Eiropas Komisijas būs saņemts atbalsta shēmai piešķirtais identifikācijas numurs, proti, nākamajā dienā pēc apstiprinājuma saņemšanas, ar kuru Komisija, piešķirot identifikācijas numuru, apliecina, ka saņēmusi šo informācijas kopsavilkumu

Atbalsta shēmas vai individuālā atbalsta ilgums: 6 gadi

Atbalsta mērķis: Atbalstīt jaunos uzņēmējus un paaudžu maiņu lauksaimniecības nozares uzņēmumos.

Atbalstu uzņēmējdarbības uzsākšanai piešķir saskaņā ar Regulas (EK) Nr. 1857/2006 7. pantu un Regulas (EK) Nr. 1698/2005 22. pantu

Attiecīgā(-s) nozare(-s): Lauksaimniecība: primārā ražošana

Piešķīrējas iestādes nosaukums un adrese:

ISMEA Sede legale: via C. Celso, 6 I-00161 Roma

Sede amministrativa: via Nomentana, 183 I-00161 Roma

Tīmekļa vietne: www.ismea.it

Papildu informācija: Šī atbalsta shēma ir Eiropas Komisijas 2003. gada 13. februārī apstiprinātā valsts atbalsta N 336/01 pielāgojums jaunajām Kopienas regulām — (EK) Nr. 1857/2006 un (EK) Nr. 70/2001 — attiecībā uz lauksaimniecības produktu pārstrādi un tirdzniecību. Pielāgojumi veikti jo īpaši trijos atbalsta pasākumos: atbalsts ieguldījumiem lauku saimniecībās un lauksaimniecības produktu pārstrādes un tirdzniecības uzņēmumos, atbalsts tehniskās palīdzības sniegšanai un atbalsts uzņēmējdarbības uzsākšanai.

Komisijai tika nosūtīti šādi dokumenti:

kopsavilkuma informācijas lapa par atbalstu ieguldījumiem primārai lauksaimniecības produktu ražošanai Regulas (EK) Nr. 1857/2006 nozīmē;

kopsavilkuma lapa par atbalstu ieguldījumiem lauksaimniecības produktu pārstrādei un tirdzniecībai Regulas (EK) Nr. 70/2001 nozīmē;

kopsavilkuma lapa par atbalsta piešķiršanu tehniskā atbalsta nodrošināšanai Regulas (EK) Nr. 1857/2006 nozīmē;

kopsavilkuma lapa par atbalstu jaunajiem lauksaimniekiem uzņēmējdarbības uzsākšanai Regulas (EK) Nr. 1857/2006 nozīmē.

Turklāt saskaņā ar šo shēmu atbalstu var piešķirt arī lauksaimniecības produktu pārstrādes un tirdzniecības nozares uzņēmumiem sniedzamā tehniskā atbalsta nodrošināšanai — saskaņā ar Regulu (EK) Nr. 1998/2006 par de minimis atbalstu, kā arī ieguldījumiem lauku tūrismā — arī saskaņā ar Regulu (EK) Nr. 1998/2006.

Saskaņā ar šo shēmu piešķirtais atbalsts uzņēmējdarbības uzsākšanai kopā ar atbalstu, ko piešķir atbilstīgi Regulai (EK) Nr. 1698/2005, nedrīkst pārsniegt Regulā (EK) Nr. 1698/2005 paredzētās maksimālās summas

Il Direttore generale

Salvatore PETROLI